text: Guld-finale søndag eftermiddag i Vojens
  12 april 2015 kl. 05.25
  SønderjyskE og Esbjerg Energy mødes til deres måske sidste kamp i dag på SE Arena i Vojens. De to ishockeyhold mødes til kamp fem i finaleserien om det danske ishockeymesterskab - og vinder SønderjyskE ja så er guldet hjemme.
  Fredag aften tabte Esbjerg Energy 4-1 til de forsvarende danske ishockeymestre hjemme i Esbjerg.
  Med resultatet mangler SønderjyskE blot en enkelt sejr for at vinde guldet og kalde sig danske mestre 2014/2015.
  Hvis det skal lykkes Esbjerg at vende nederlaget og opretholde drømmen om guldet, skal de vinde i dag og yderligere to kampe.
  SønderjyskE fører 3-1 i kampe, og vinder de ikke søndagens kamp, så skifter serien tilbage til Esbjerg til kamp seks, som spilles tirsdag aften.
  Kampen spilles søndag klokken 14.30 på SE Arena i Vojens.
  SønderjyskE
  Esbjerg Energy
  